recursal/SuperWikiNEXT-32B huggingface dataset:
**அதிரம்பாக்கம்** அல்லது **அத்திரம்பாக்கம்** (*Attirampakkam* அல்லது *Athirampakkam*) என்பது தமிழ்நாட்டின் திருவள்ளூர் மாவட்டம், திருவள்ளூர் வட்டம், திருவள்ளூர் ஊராட்சி ஒன்றியத்தில் உள்ள சிற்றூர் ஆகும். இது சென்னையிலிருந்து 60 கி.மீ தொலைவில் உள்ள ஒரு சிற்றூராகும். இந்தியாவில் பழமையான வரலாற்றுக்கு காலத்துக்கு முந்தைய கல் கருவி கலாச்சாரத் தளமாக இவ்விடம் உள்ளது.

அதிரம்பாக்கம் தமிழக தொல்லியல் வரலாற்றில் உன்னதமான இடங்களில் ஒன்றாகும். இத்தலம் 1863 ஆம் ஆண்டு பிரித்தானியரான நிலவியலாளர் இராபர்ட் புருசு ஃபூட் என்பவரால் 1863 இல் கண்டுபிடிக்கப்பட்டது, இங்கு அவ்வப்போது ஒரு நூற்றாண்டுக்கும் மேலாக ஆய்வு செய்யப்பட்டது (கிருஷ்ணசாமி 1938; I.A.R 1965-67). இந்தியாவில் வரலாற்றுக்கு முந்தையக் கால ஆய்வுகளின் குறிப்பிடத்தக்க கருத்துரு வளர்ச்சியில் இவ்விடம் முக்கியத்துவம் வாய்ந்தாகும். இவ்விடம் தழும்பழி, கற்கோடாரிகள் தயாரிப்பு மையம் செயல்பட்டதாகக் கருதப்படுகிறது. தமிழ்நாட்டின் கொற்றலையாற்றின் வடிநிலப் பகுதியில் அமைந்துள்ள அதிரம்பாக்கம் கீழை மற்றும் மத்திய பழங் கற்காலத் தளங்களில் ஒன்றாகும். தற்போது இப்பகுதியில் 50,000m² பரப்பளவில் கருவிகள் மழைச் சிற்றாறுகளால் அரிக்கப்பட்டு வருகின்றன.

இதனையும் காண்க
--------------

* மதராசியக் கலாச்சாரம்

மேற்கோள்கள்
-----------

1. ↑  அதிரம்பாக்கம் தொல்லியல் ஆய்வுகள்
2. ↑  Ancient Stone Tools Found in Tamil Nadu Push Back 'Out of Africa' Exodus Date
3. ↑

வெளி இணைப்புகள்
---------------

* அத்திரம்பாக்கம் தொல்பழங்கால வாழ்விடம் -முனைவர் வீ.செல்வகுமார், உதவிப் பேராசிரியர், கல்வெட்டியல் மற்றும் தொல்லியல் துறை
**அதியமான் கோட்டை சென்னராயப் பெருமாள் கோயில்** என்பது தர்மபுரி மாவட்டம், அதியமான் கோட்டையில் உள்ள ஒரு வைணவக் கோயிலாகும். இது இந்தியத் தொல்லியல் துறையால் பாதுகாக்கப்படும் கோயிலாக உள்ளது.

கோயிலின் பழமை
-------------

இக்கோயிலில் எந்தக் கல்வெட்டுகளும் இல்லை என்றாலும், இக்கோயிலின் மகாமண்டபத்தின் விதானத்தில் மகாபாரத, இராமாயண காட்சிகளை விளக்கும் பழங்கால சுவரோவியங்கள் உள்ளன. இவை சுமார் முந்நூறு ஆண்டுகளுக்குமேல் பழமை வாய்தவையாகக் கருதப்படுகிறன.

கோயிலமைப்பு
-----------

இக்கோயில் திருவுண்ணாழி, இடைநாழி, மகாமண்டபம் ஆகியவற்றைக் கொண்ட கோயிலாகும். திருவண்ணாழியில் திருமகள், நிலமகள் ஆகியோருடன் சென்னராயப் பெருமாள் நின்ற கோலத்தில் உள்ளார். பெருமாளில் நான்கு கரங்களில், பின்னிரு கரங்களில் சங்கும், சக்கரமும் முன்னிரு கரங்களில் வலக்கை வரத முத்திரையுடனும், இடக்கை தொடையில் பதிந்தபடியும் உள்ளன. அர்த்தமண்டபத்தில் வலப்புரத்தில் ஆழ்வார்களான நம்மாழ்வார், பூதத்தாழ்வார், திருமங்கை ஆழ்வார் ஆகிய மூவரின் திருஉருவங்கள் உள்ளன. கோயிலின் விமானம் மூன்று தளங்களைக் கொண்டு கோயில் கிழக்கு நோக்கி உள்ளது.

இதையும் காண்க
-------------

* அதியமான் கோட்டை காலபைரவர் கோயில்
* அதியமான் கோட்டை சோமேசுவரர் கோயில்

மேற்கோள்கள்
-----------

1. ↑  "அருள்மிகு சென்றாய பெருமாள் கோவில்,அதியமான் கோட்டை". *அறிமுகம்*.. 28 அக்டோபர் 2016 அன்று பார்க்கப்பட்டது. External link in `|publisher=` (உதவி)
2. ↑  இரா. இராமகிருட்டிணன் (2016). *தகடூர் நாட்டுத் திருக்கோயில்கள்*. சென்னை: நாம் தமிழர் பதிப்பகம். பக். 115.
**கிளைக்கால் பிளவு** *(Glycol cleavage)* என்பது கரிம வேதியியல் ஆக்சிசனேற்ற சிறப்பு வகை வினையாகும். விசினல் டையாலில் உள்ள (கிளைக்கால்) கார்பன்–கார்பன் பிணைப்பு பிளவுபட்டு இரண்டு கார்பன்–கார்பன் இரட்டைப் பிணைப்புகள் இடமாற்றம் செய்யப்படுகின்றன. டையாலில் நிலவும் பதிலீட்டு நிலையின் அடிப்படையில் கீட்டோன் அல்லது ஆல்டிகைடு உருவாகிறது. 

சர்க்கரைகளின் அமைப்பினை உறுதி செய்வதற்குப் பயன்படுவதால், கிளைக்கால் பிளவு வினை ஆய்வகத்தில் ஒரு முக்கியமான வினையாகக் கருதப்படுகிறது. பிளவு வினை நிகழ்ந்த பின்னர் உருவான கீட்டோன் மற்றும் ஆல்டிகைடு துண்டுகளை ஆய்வு செய்ய முடியும். கிளைக்காலில் முன்னர் இருந்த ஐதராக்சில் தொகுதியின் அமைவிடத்தை நிர்ணயிக்கவும் முடியும்.

வினையாக்கிகள்
-------------

கிளைக்கால் பிளவு வினையில் பெரும்பாலும் பெரயோடிக் அமிலம் (HIO4), ஈயடெட்ரா அசிட்டேட்டு (Pb(OAc)4) ஆகியன வினையாக்கிகளாகப் பயன்படுத்தப்படுகின்றன. இவ்வினைகளில் வளைய இடைநிலைகள் பங்கேற்கின்றன. பின்னர் இவை சிதைவடைந்து கீட்டோன் (பக்கச்சங்கிலி ஐதரசன் ஆக இல்லையென்றால்) அல்லது ஆக்டிகைடாக பக்கச்சங்கிலி ஐதரசன் ஆக இருந்தால்) உருவாகின்றன. 

 Pb(OAc)4 உடன் கிளைக்கால் பிளவு வினையில் வளைய இடைநிலை
சூடான அடர் பொட்டாசியம் பெர்மாங்கனேட்டு (KMnO4) ஒரு ஆல்க்கீனுடன் வினைபுரிந்து கிளைக்காலாக உருவாகிறது. இந்த கிளைக்கால் உடனடியாக பிளவு வினைக்கு உட்பட்டு நிலையான கீட்டோன்களை அல்லது ஆக்சிசனேற்றமடையக்கூடிய ஆல்டிகைடுகளைக் கொடுக்கிறது. இவை மேலும் வினைபுரிந்து கார்பாக்சிலிக் அமிலங்களைத் தருகின்றன. கிளைக்கால் உருவாதலின் போது வினையாக்கிகள் கலவையின் அடர்த்தியையும் வெப்பநிலையையும் கட்டுப்படுத்துகின்றன.

பெரயோடிக் அமில கிளைக்கால் பிளவு வினை மாலாபிராது பெரயோடிக் அமில ஆக்சிசனேற்றம் என்று அழைக்கப்படுகிறது. இவ்வினை முதன்முதலில் 1934 ஆம் ஆண்டு இலியோன் மாலாபிராது என்பவரால் அறிமுகப்படுத்தப்பட்டது. பீட்டா அமினோ ஆல்ககால்களிலும் இவ்வினை பயனாகிறது.

மேற்கோள்கள்
-----------

1. ↑  Wade, L. G. *Organic Chemistry*, 6th ed.. Prentice Hall, Upper Saddle River, New Jersey, 2005; pp 358–361, pp 489–490. ISBN 0-13-147882-6
2. ↑  L. Malaprade, Bull. Soc. Chim. Fr. 3, 1, 833 **1934**;
3. ↑  *THE ACTION OF PERIODIC ACID ON α-AMINO ALCOHOLS* Ben H. Nicolet, Leo A. Shinn J. Am. Chem. Soc. 1939, 61 (6), p 1615 எஆசு:10.1021/ja01875a521

புற இணைப்புகள்
--------------

* www.cem.msu.edu பரணிடப்பட்டது 2006-02-06 at the வந்தவழி இயந்திரம்
* Periodate oxidation of polysaccharides
**ஸ்கொட்டோசாவின் பொலிடாமஸ்** (*Polydamas of Skotoussa* (பண்டைக் கிரேக்கம்: Πολυδάμας, gen. Πολυδάμαντος, *Polydámas*, *Polydámantos* (ὁ Σκοτουσσαῖος)) என்பவர் நிக்கியாஸ என்பவரின் மகன். 93 வது பண்டைய ஒலிம்பிக்கான ஒலிம்பியாட்டின் (கிமு 408) வெற்றியாளர்.

இவரது உடல் அளவு மகத்தானது என்று கூறப்பட்டது மேலும் இவர் வலிமையானவர் என்பதை சுட்டிக்காட்டும் மிக அற்புதமான கதைகள் உள்ளன (எடுத்துக்காட்டாக, வெறும் கையினால் எந்த ஆயுதமும் இல்லாமல், ஒலிம்பசு மலையில் ஒரு பெரிய சிங்கத்தை அடித்துக் கொன்றார், அல்லது வேகமாக ஓடிக்கொண்டிருந்த ஒரு தேரை அதன் பின்புறம் சென்று, ஒரு கையால் பிடித்து இழுத்து நிறுத்திவிட்டார்). இவரது நற்புகழால் பாரசீகத்தின் இரண்டாம் டேரியஸ் மன்னனர் அவரது அவைக்கு இவரை வரவழைத்தார். அங்கு இவர் வீரச் செயல்களைச் செய்தார்.

இறுதியில், பொலிடாமசின் வலிமையால் தவரது மரணத்தைத் தடுக்க முடியவில்லை. ஒரு கோடையில், இவரும் இவரது நண்பர்களும் ஒரு குகையில் ஓய்வெடுத்துக் கொண்டிருந்தபோது, குகையின் மேற்கூரையானது சரிந்து விழத் தொடங்கியது. பயந்து அலறிய நண்பர்களைப் பாதுகாக்கும் பொருட்டு, சரிந்த பாறையினை இரு கைகளாலும் தாங்கிப் பிடித்துக் கொண்டார் பொலிடாமஸ். அவசர அவசரமாக அவனது நண்பர்கள் குகையை விட்டு வெளியேறினர். ஆனால், கூரையின் பாரம் தாங்க முடியாமல், பொலிடாமஸ் அந்தக் குகைக்குள்ளேயே நசுங்கி இறந்து போனார்.

சான்றுகள்
---------

* விளையாட்டு வீரர்களின் கதைகள்-பெர்சியஸ். டஃப்ட்ஸ். எட்
* பண்டைய நூலகம்
* ப aus சானியாஸ். *கிரேக்கத்தின் விளக்கம்*, 6.5.5.
* டியோடோரஸ், 9.14.2.
* This article incorporates text from a publication now in the பொது உரிமைப் பரப்பு:  "article name needed". *Dictionary of Greek and Roman Biography and Mythology*. (1870).
**ஸ்க்காட்சாட்-1** (SCATSAT -1) ஓர் சிறிய செயற்கைக்கோள் ஆகும். இது வானிலை முன்னறிவிப்பு, சூறாவளி கணிப்பு, மற்றும் கண்காணிப்பு சேவைகளை இந்தியாவிற்கு வழங்குகிறது.

இது பெங்களூருவின் இஸ்ரோ செயற்கைக்கோள் மையத்தால், இந்திய விண்வெளி ஆய்வு மைய செய்மதி நடுவத்தில் உருவாக்கப்பட்டது. இதன் செயல்திறன் அகமதாபாத், விண்வெளிப் பயன்பாடுகள் மையம் மூலம் உருவாக்கப்பட்டது. ஓசன்சாட்-2 செயற்கைகோள் நான்கரை ஆண்டுகள் அதன் வாழ்நாள் கழித்த பின்னர் செயலிழப்பு ஆனது. புயல் முன்னறிவிப்பு மற்றும் வானிலை முன்னறிவிப்பு ஆகியவற்றைப் பற்றி அறிய நாசாவின் ஐ.எஸ்.எஸ்-ராப்பீடு ஸ்க்காட்யை இந்தியா நம்பியிருந்தது. இந்த சிறிய செயற்கைகோள் மூலம் உருவாக்கப்பட்ட தரவு நாசா  NASA, EUMETSAT மற்றும் NOAA பயன்படுத்தப்படும். இது ஒரு சிறிய செயற்கைகோள் ஆகும்.

செயல்திறன்
----------

செயற்கைக்கோளின் முதன்மை செயல்திறன் சிதறடிமீட்டர் ஆகும். இது ஓசன்சாட்-2 போல ஒத்த செயல்திறன் உடையதாகும். சிதறியின் எடை 110 கிலோ ஆகும். இதன் மூலம் சாத்தியமான புயல் மற்றும் சூறாவளிகளின் உருவாக்கத்தை கணிக்க முடியும். கடல்களில் காற்று சுழற்சியின் வைத்து இது தீர்மானிக்கப்படுகிறது. இந்த செயற்கைக்கோள் காற்றின்  வேகத்தையும் அதன் திசையையும் கடல்மீது அளவிடுகிறது. இதன் மூலம் 4-8 நாட்களுக்கு முன்பே, புயல் உருவாக்குவதை கணிக்க முடியும். உயிர்களை காப்பாற்ற இந்த காலப்பகுதி மிகவும் முக்கியமாகும். இந்த ஓசன்சாட்-2, அக்டோபர் 2013 ல் ஒரிசா கரையோரத்தில் பைலின் புயல் உருவாகுவதை துல்லியமாக கணித்துள்ளது.

ஸ்க்காட்சாட்-1 உருவாக்கம்
-------------------------

இஸ்ரோவின் விண்வெளி பயன்பாடுகள் மையம் பொறுப்பேற்று உருவாக்கியுள்ளது. ஸ்க்காட்சாட்-1 உண்மையான உற்பத்தி செலவில் 60% மற்றும் மிக குருகிய காலத்திலேயே கட்டமைக்கப்பட்டது. இது மற்ற செயற்கைக்கோள் பயணத்திட்டங்களின் எஞ்சிய பகுதிகளை பயன்படுத்தி கட்டப்பட்டது.

ஏவுதல்
------

இஸ்ரோ முதன் முதலில் பல எரிக்கப்பட்ட தொழில்நுட்பத்தை பயன்படுத்தி பி.எஸ்.எல்.வி-C35 செயற்கைக்கோளை செப்டம்பர் 26, 2016 ஆம் ஆண்டு விண்ணில் செலுத்தியது. மீச்சிரு செயற்கைக்கோள்களான அல்சட் -1B(AlSat-1B), அல்சட்-2 பி(AlSat-2B) மற்றும் பாத்ஃபைண்டர் -1(Pathfinder-1), மற்றும் மீநுண் செயற்கைக்கோள்களான ஆல்சன்-1N(AlSat-1N), என்எல்எஸ் -19(NLS-19), பிசாட்(PISat) மற்றும் பிரதம்(Pratham) ஸ்காட்சாட் -1(Scatsat-1) உடன் இணைந்து ஏவப்பட்டது. பி. எஸ். எல். வி திட்டத்தில் இதுவே மிகப்பெரிய திட்டம் ஆகும்.

மேற்கோள்கள்
-----------

1. ↑  Nair, Avinash (May 27, 2015). "To predict cyclone, ISRO to build advanced satellite". *The Indian Express* (Ahmedabad).. பார்த்த நாள்: February 8, 2016.
2. ↑  Singh, Tanaya (February 6, 2016). "New ISRO Satellite to Predict Cyclones Being Built at 60% the Actual Cost, in One Third of the Time". thebetterindia.com. February 8, 2016 அன்று பார்க்கப்பட்டது. More than one of `|author=` மற்றும் `|last=` specified (உதவி)
3. ↑  "How Isro is 'recycling' to build a cost-effective satellite at 60% the cost and one-third the time". *firstpost.com*. idrw.org. February 6, 2016. பிப்ரவரி 6, 2016 அன்று மூலம் பரணிடப்பட்டது. February 8, 2016 அன்று பார்க்கப்பட்டது.
4. ↑  "SCATSAT 1". February 8, 2016 அன்று பார்க்கப்பட்டது.
5. ↑  "SCATSat-1 (Scatterometer Satellite-1)".
**நிமிர்** (Nimir) பிரியதர்சன் இயக்கத்தில், சந்தோஷ், டி. கருவில்லா ஆகியோரின் தயாரிப்பில், உதயநிதி ஸ்டாலின், நமீதா பிரமோத், மகேந்திரன்,பார்வதி நாயர் ஆகியோரின் நடிப்பில் வெளியாகியிருக்கும் தமிழ்த் திரைப்படம். தர்புகா சிவா, அஜனேஷ் லோக்நாத் ஆகியோரின் பாடலிசையிலும், ரோனி ரபேலின் பின்னணி இசையிலும் , என். கே ஏகாம்பரத்தின் ஒளிப்பதிவிலும், ஐயப்பன் நாயரின் படத்தொகுப்பிலும் 2018இல் திரையரங்குகளில் இத்திரைப்படம் வெளியானது. இத்திரைப்படம் **மகேஷிண்டே பிரதிகாரம்** என்னும் மலையாளத் திரைப்படத்தின் தழுவல் கதையையொட்டி தமிழில் உருவாக்கப்பட்டது ஆகும்

நடிப்பு
-------

* உதயநிதி ஸ்டாலின்- செல்வமாக
* நமீதா பிரமோத்-மலராக
* பார்வதி நாயர்-வள்ளியாக
* மகேந்திரன்-சண்முகமாக
* சமுத்திரக்கனி- வெள்ளையப்பனாக
* எம். எசு. பாசுகர்-சதாவாக
* கருணாகரன்-விகடகவியாக
* மாலா பார்வதி
* அருள்தாஸ் அரசியல்வாதியாக
* கஞ்சா கருப்பு
* இமான் அண்ணாச்சி

கதை
---

ஒரு சண்டையில் செல்வத்தை (உதயநிதி) அடித்து விடுகிறார் வெள்ளையப்பன் (சமுத்திரக்கனி). வெள்ளையப்பனை திருப்பி அடிக்காமல் காலில் செருப்பு அணிய மாட்டேன் என சபதம் எடுக்கிறார் செல்வம். தன்னை அடித்து அவமானப்படுத்திய வெள்ளையப்பனை திருப்பி அடிக்காமல் செருப்பு அணிய மாட்டேன் என்று முடிவெடுக்கும் ஒரு ஒளிப்படக் கலைஞனின் சூளுரை என்னவானது என்பதே இத்திரைப்படத்தின் கதை.

சான்றுகள்
---------

1. ↑
2. ↑
3. ↑
4. ↑
5. ↑  "காப்பகப்படுத்தப்பட்ட நகல்". 2018-01-28 அன்று மூலம் பரணிடப்பட்டது. 2018-01-28 அன்று பார்க்கப்பட்டது.

வெளி இணைப்புகள்
---------------

* இணையதள திரைப்பட தரவுத்தளத்தில் *நிமிர்*
**ஸ்கிபியோன் ரெபிபா** (3 பெப்ரவரி 1504 – 23 சூலை 1577) இத்தாலியை சேர்ந்த கத்தோலிக்க திருச்சபையின் கர்தினால் ஆவார். திருத்தந்தை பிரான்சிசு உட்பட, தற்போது உலகில் உள்ள 95% கத்தோலிக்க ஆயர்கள் இவரிடமிருந்தே தங்களின் அப்போஸ்தலிக்க வழிமரபை (apostolic lineage) பெறுகின்றனர்.

வாழ்க்கை குறிப்பு
-----------------

இவர் சிசிலியில் பிறந்தவர்.

16 மார்ச்சு 1541இல் செயிதியின் துணை ஆயராய் நியமிக்கப்பட்டார். 20 டிசம்பர் 1555 இவர் கர்தினாலாக உயர்த்தப்பட்டு பிசா நகரின் பேராயராக நியமிக்கப்பட்டார்.

இவருக்கு ஆயர்நிலை அருட்பொழிவு செய்தவரின் பெயர் சரிவரத் தெரியவில்லை. இதனால் அப்போஸ்தலிக்க வழிமரபை இவருக்கு முன் கணிக்க இயலவில்லை. ஆதாரமில்லா பல தகவலகளின் படி இவர் கர்தினால் கியான் பியர்தோ காஃபாவால், (பின்னாளில் திருத்தந்தை ஆறாம் பவுல்) அருட்பொழிவு செய்யப்பட்டார் என்பர்.

1573இல் இவர் அல்பேனோ நகரின் ஆயராகவும், 1574இல் பிசா நகரின் ஆயராகவும் நியமிக்கப்பட்டார்.

18ஆம் நூற்றாண்டில் இவரின் அப்போஸ்தலிக்க வழிமரபில் வந்த திருத்தந்தை பதின்மூன்றாம் பெனடிக்ட் பின்னாளில் உலகம் முழுதும் பணிபுரிய 139 ஆயர்களை நியமித்து தாமே அருட்பொழிவும் செய்தார். இவ்வாயர்கள் தங்களின் நாட்டுக்கு திரும்பி தேவை ஏற்படும் போது மேலும் பல ஆயர்களை அருட்பொழிவு செய்தனர். இவ்வாறு திருத்தந்தை பிரான்சிசு உட்பட இப்போது உள்ள கத்தோலிக்க ஆயர்களில் 95% பேர் இவரிடமிருந்தே தங்களின் அப்போஸ்தலிக்க வழிமரபை (apostolic lineage) பெறுகின்றனர்.

ஸ்கிபியோன் ரெபிபாவின் சின்னம்

ஆதாரங்கள்
---------

1. ↑  "Pope Francis". *Catholic-Hierarchy.org*. டேவிட் எம். சேனி. 20 Jan 2014 அன்று பார்க்கப்பட்டது.
2. ↑  Salvador Miranda (2010). "The Cardinals of the Holy Roman Church". Florida International University. 2016-03-03 அன்று மூலம் பரணிடப்பட்டது. 2010-04-21 அன்று பார்க்கப்பட்டது.
3. ↑  "Scipione Cardinal Rebiba". *Catholic-Hierarchy.org*. டேவிட் எம். சேனி. 20 Jan 2014 அன்று பார்க்கப்பட்டது.
4. ↑  Bransom, Charles. "Ordinations of U. S. Catholic Bishops, 1790-1989" United States Catholic Conference, 1990. ISBN 978-1555863234

இவற்றையும் காண்க
----------------

* B. Rinaudo, Il cardinale Scipione Rebiba (1504–1577). Vita e azione pastorale di un vescovo riformatore, L'Ascesa, Patti 2007. ISBN 978-88-903039-0-6.

வெளி இணைப்புகள்
---------------

* Apostolic succession in the Roman Catholic Church பரணிடப்பட்டது 2014-09-24 at the வந்தவழி இயந்திரம்
**கரிமா அரோரா** *(Garima Arora )* ஒர் இந்திய சமையல்கலை நிபுணராவார். 1986 ஆம் ஆண்டு நவம்பர் மாதம் 9 அன்று இவர் பிறந்தார். 2018 ஆம் ஆண்டு மிச்செலின் நட்சத்திர விருது இவருக்கு வழங்கப்பட்டது.  இவ்விருதை வென்ற முதல் இந்திய பெண்மணி என்ற பெருமை இவருக்கு சேர்ந்தது.

ஆரம்பகால வாழ்க்கையும் தொழிலும்
------------------------------

பஞ்சாபி பாரம்பரியத்தைச் சேர்ந்த அரோரா மும்பையில் வளர்ந்தார். ஒரு சமையல்காரர் ஆவதற்கு முன்பு இவர் பத்திரிகைத் துறை பணியில் இருந்தார்.

2008 ஆம் ஆண்டு அரோரா பிரான்சு நாட்டுக்குச் சென்றார். அங்கு பாரிசு நகரிலுள்ள லி கார்டன் பிளியுவில் படித்து 2010 ஆம் ஆண்டு பட்டம் பெற்றார். 2017 ஆம் ஆண்டு ஏப்ரல் மாதத்தில் தனது சொந்த உணவு விடுதியான கா திறப்பதற்கு முன்னர் இவர் கோபனேகனில் மிச்செலின் இரண்டு நட்சத்திர விருதை வென்ற நோமா உணவு விடுதியில் கோர்டன் ராம்சே மற்றும் ரெனே ரெட்யெபி ஆகியோருடன் இணைந்து பணியாற்றினார்.  பாங்காக்கிலுள்ள இவருடைய கா உணவகம் மூன்று அடுக்கு மாடிகள் கொண்ட உணவகமாகும். பாரம்பரிய இந்திய நுட்பங்களைப் பயன்படுத்தி நவீன சுவை உணவுகள் தயாரித்து இங்கு வழங்கப்படுகின்றன. 

நவம்பர் 2018 ஆம் ஆண்டு நவம்பரில் இவருக்கும் இவரது உணவகத்திற்கும் மிச்செலின் நட்சத்திர விருது வழங்கப்பட்டது, அரோரா இந்த விருதைப் பெற்ற முதலாவது பெண் இந்திய சமையல்காரர் ஆவார். 2019 ஆம் ஆண்டு மார்ச்சு மாதத்தில் ஆசியாவின் 50 சிறந்த உணவகங்களின் பட்டியலில் 16 வது இடத்தில் இவரது கா உணவகம் அறிமுகமாகி, மிக உயர்ந்த புதிய நுழைவு விருதைப் பெற்றது.

முன்னதாக பிப்ரவரி 2019 இல், உலகின் 50 சிறந்த உணவகங்கள் பட்டியலில் அரோரா ஆசியாவின் சிறந்த பெண் சமையல்காரராக அறிவிக்கப்பட்டார். 

2019 ஆம் ஆண்டு வெளியிடப்பட்ட உலகின் 50 சிறந்த உணவகங்கள் பட்டியலில் அரோராவின் கா உணவகம்  95 ஆவது இடத்தில் அறிமுகமானது.

2019 ஆம் ஆண்டு ஆகத்து மாதத்தில் அரோரா உணவு முன்னோக்கு இந்தியா என்ற அமைப்பை அறிமுகப்படுத்தினார்,  இவ்வமைப்பு இந்திய உணவின் எதிர்காலத்திற்கு முன்னுரிமை அளிக்கிறது. தொடக்க நிகழ்வு 2019 ஆம் ஆண்டு அக்டோபர் மாதம் 17 அன்று மும்பையில் நடைபெற்றது, இந்திய உணவு சமூகத்தில் மும்பையின் புகழ்பெற்ற சமையலர்களை ஒன்றிணைத்து பேச்சுக்கள், உணவுச் சுவைகள் மற்றும் குழு விவாதங்கள் முதலான அனைத்து நிகழ்வுகளிலும் அவர்களை ஒரே நாளில் ஈடுபட வைத்தது.

மேற்கோள்கள்
-----------

1. 1 2  "Chef Arora: India's first woman with a Michelin star" (in en). *CNN Travel*. 2018-11-16. .
2. ↑  "India’s first woman to win a Michelin star" (in en-GB). *BBC News*. 2018-11-15. .
3. ↑  "Chef Arora: India's first woman with a Michelin star" (in en). *CNN Travel*. 2018-11-16. .
4. ↑  "Garima Arora becomes first Indian woman to bag a Michelin Star for Bangkok restaurant". *The News Minute*. 2018-11-15. .
5. ↑  Tiu, Cheryl. "Garima Arora, The First Indian Woman To Receive A Michelin Star, Is Now Asia's Best Female Chef 2019". *Forbes* (ஆங்கிலம்). 2019-08-12 அன்று பார்க்கப்பட்டது.
6. ↑  "Mumbai girl voted Asia's best female chef". *Condé Nast Traveller India* (ஆங்கிலம்). 2019-02-28. 2019-08-12 அன்று பார்க்கப்பட்டது.
7. ↑  "1-50 The Worlds 50 Best Restaurants". *The World's 50 Best Restaurants* (ஆங்கிலம்). 2019-11-17 அன்று பார்க்கப்பட்டது.
8. ↑  "Food Forward India: Can Experts Agree on Indian Food?". *MICHELIN Guide* (ஆங்கிலம்). 2019-11-17 அன்று பார்க்கப்பட்டது.
முத்தாரம்

கழுத்தில் மாட்டப்பட்டு மார்பில் தொங்கும் அணிகலனை **ஆரம்** (About this soundஒலிப்பு (உதவி·தகவல்)) என்பர். முத்துமாலை போன்றவை இந்த ஆர வகையில் அடங்கும்.

ஆரம் மகளிர் மார்பக அணிகலன்களில் ஒன்று. முத்தாரம் அவற்றில் குறிப்பிடத்தக்க ஒன்று வைரமணி மாலை அரசர்கள் அணிந்திருந்தனர்.

இக்காலத்தில் மலர்மாலையையும் **ஆரம்** என வழங்குகின்றனர்.

ஆரம் என்னும் சொல் 'ஹாரம்' என்னும் வடசொல்லிலிருந்து வந்தது எனச் சிலர் கருதுகின்றனர். இந்தக் கருத்து போலியானது. 

"கண் ஆர் கண்ணி, கடுந் தேர்ச் செழியன்"  என்னும் தொடரில் ஆர் என்பது ஆத்திமாலை அன்று: வளைவாகச் சுழற்றிக்கட்டிய தலைமாலையை உணர்த்தும் சொல் என்பது தெளிவு. "ஆரைச் சாகாடு"  என்றவிடத்து ஆர் என்பது 'வட்டமான வண்டிச்சக்கரம்' எனப் பொருள்படுவதும் மற்றொரு தெளிவான சான்று.

மேற்கோள்கள்
-----------

1. ↑  அணி முலைத் துயல்வரூஉம் ஆரம் போல (சிறுபாணாற்றுப்படை 2)
2. ↑  மாண் இழை மகளிர், புலந்தனர், பரிந்த (680)   
பரூஉக் காழ் ஆரம் சொரிந்த முத்தமொடு, (மதுரைக்காஞ்சி)
3. ↑   பாண்டியன் நெடுஞ்செழியன் காலையில் எழுந்ததும் வைரமாலை அணிந்துகொண்டான்  
திண் காழ் ஆரம் நீவி, கதிர் விடும் (715)  
ஒண் காழ் ஆரம் கவைஇய மார்பின் (மதுரைக்காஞ்சி)
4. ↑  சிறுபாணாற்றுப்படை 65
5. ↑  புறநானூறு 60
அறிமுகம்
--------

**சரசாலை** யாழ்ப்பாண மாவட்டத்தின் தென்மராட்சிப் பிரிவில், சாவகச்சேரி பிரதேச செயலாளர் பிரிவில் உள்ள ஓர் ஊர் ஆகும். இவ்வூருக்கு வடக்கில் கப்பூது கிராமமும், கிழக்கில் மீசாலை, மந்துவில் என்பனவும், தெற்கில் மட்டுவில் கிழக்குப் பகுதியும், மேற்கில் வலிகாமம் பிரிவைச் சேர்ந்த வாதரவத்தையும் உள்ளன. இவ்வூர் சரசாலை வடக்கு, சரசாலை தெற்கு என்னும் இரண்டு கிராம அலுவலர் பிரிவுகளுக்குள் அடங்கியுள்ளது.யாழ்ப்பாணம் - கண்டி வீதிக்கு வடக்கே சாவகச்சேரியில் இருந்து ஏறத்தாழ ஐந்து கிலோமீட்டர் தொலைவில் உள்ள இவ்வூருகு பருத்தித்துறை நோக்கிச் செல்லும் சரசாலை-நுணாவில் வீதி ஊடாக பயணம் செய்யலாம்.

வரலாறு
------

சரசாலை எனும் பெயர் இராமாயண காலத்துடன் தொடர்புபட்டு உருவான ஒரு காரணப்பெயராகும். இராமாயண யுத்த காலத்தில் இந்தியாவிலிருந்து படையெடுத்து வந்திருந்த இராமபிரனானும் அவரது சேனைகளும் இவ் ஊரிலே போருக்காக பயன்படுத்தப்பட்ட அம்புகளை தயாரித்தார்கள். அம்பு என்பதை சரசு எனவும் அழைக்கலாம். எனவே அம்புகளை உற்பத்தி செய்யும் இடமாக இருந்தமையால் இது சரசு ஆலை என அழைக்கப்பட்டு பின்னர் சரசாலை என அழைக்கப்படுகின்றது.

சிறப்புகள்
----------

சரசாலை கிராமம் கனகன்புளியடி சந்தியிலிருந்து ஆரம்பித்து புத்தூர் வீதியின் வலது புறமாகவும் பருத்தித்துறை வீதியின் இருமருங்காகாவும் நீண்டு செல்கின்றது. கனகன்புளியடி சந்திக்கு ஐந்து சந்தி என்ற சிறப்பும் உண்டு. இதைவிடவும் சரசாலை வடக்கில் பறவைகள் சரணாலயம் காணப்படுகின்நது. இங்கு பல வெளிநாட்டுப் பறவைகளை காணக்கூடியதாக உள்ளது.

பாடசாலைகள்
----------

* சரசாலை சரஸ்வதி வித்தியாலயம்
* ஸ்ரீகணேசா வித்தியாலயம்

கோவில்கள்
---------

* நுணுவில் பிள்ளையார் கோவில்
* வீரமாகாளி அம்மன் கோவில்

குறிப்புகள்
-----------

1. ↑  Statistical Information-2010, பக். 17ல் உள்ள நிலப்படத்தைப் பார்க்க.

உசாத்துணைகள்
------------

* Statistical Information of the Northern Province-2014, Northern Provincial Council, Sri Lanka.
* Statistical Information 2010, Northern Provincial Council, Sri Lanka.

இவற்றையும் பார்க்கவும்
----------------------

* சாவகச்சேரி பிரதேச செயலாளர் பிரிவு
* யாழ்ப்பாண மாவட்டத்தில் உள்ள ஊர்களின் பட்டியல்
**சரசோதி மாலை** என்பது ஒரு சோதிட நூல். இதனை இயற்றியவர் இலங்கையில் வாழ்ந்த போசராசர். இவர் 14ஆம் நூற்றாண்டில் வாழ்ந்த ஓர் அந்தணர். இந்த நூலை இவர் சக ஆண்டு 1232 க்கு இணையான கி.பி. 1310-ல் தம்பை என்னும் ஊரில் வாழ்ந்த பராக்கிரமபாகு என்னும் அரசனின் அவையில் அரங்கேற்றினார் என்று ஒரு பாடல் குறிப்பிடுகிறது. 

பராக்கிரம பூபன் எனப் பாடல் குறிப்பிடும் அரசன் பராக்கிரம பாகு என்னும் பெயருடன் இலங்கையில் ஆண்ட அரசன்.தம்பை என்னும் ஊர் அன்று ஈழத்திற் காணப்பட்ட **தம்பதெனிய** என்னும் இராசதானி என ஆய்வாளர்களால் கண்டறியப்பட்டுள்ளது. 

யாழ்ப்பாணத்தை ஆண்ட ஆரிய சக்கரவர்த்தி என்பவன் சிங்கள அரசனின் தலைநகரான அநுராதபுரத்தைக் கைப்பற்றி அங்கிருந்த கருவூலப் பொருள்களை அள்ளிச் சென்றான் என்றும், சிங்களத்தை ஆண்ட பராக்கிரம பாகு அவனிடம் சமாதானம் செய்துகொண்டு, ஆரிய சக்கரவர்த்தி கைப்பற்றிய ஊர்களைத் திரும்பப் பெற்றான் என்றும் கூறுவர்.

இந்த நூலில் 12 படலங்கள் உள்ளன. இதில் விவாக கால நியதி, அக்கினி, ஆதானம், நெல் விதைத்தல், மகுடன் புனைதற்குரிய திறந்த, யுத்த யாத்திரை, ஆயுர் யோகம், அபிசித்து முகூர்த்தம் போன்ற பல்வேறு விடயங்கள் பதிவுசெய்யப்பட்டுள்ளன. இந்த நூலில் பராக்கிரமபாகு மன்னனைப் போற்றிய பல செய்யுள்களும் உள்ளன.

சந்தான தீபிகை என்னும் சோதிட நூலை இயற்றிய யாழ்ப்பாணத்து இராமலிங்கையர் என்னும் சோதிடர் இதனைப் பதிப்பித்து வெளியிட்டுள்ளார்.

அடிக்குறிப்பு
-------------

1. ↑  மு. இராகவையங்கார், பெருந்தொகை, பக்கம் 602.
2. ↑  மனோன்மணி சண்முகதாஸ். (2012). இலங்கைத் தமிழியல். கொழும்பு: குமரன் பதிப்பகம்

கருவிநூல்
---------

* மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
**ஆரம்பம் பாபி சிங்** (*Arambam Boby Singh*) என்பவர் இந்தியாவின் மணிப்பூர் மாநிலத்தைச் சேர்ந்த உடல் கட்டுனர் ஆவார். 2010 ஆம் ஆண்டு இந்தியாவின் வாரணாசியில் நடைபெற்ற முதலாவது உடல் கட்டுனர் சாம்பியன் பட்டப்போட்டியில் 75 கிலோ ஆடவர் பிரிவில் முதலிடத்தைப் பிடித்தார். அன்று முதல் இவர் தொடர்ச்சியாக இந்தியாவின் சார்பில் பங்கேற்று வருகிறார். பாபி சிங் மூன்று முறை தெற்காசிய சாம்பியன் பட்டத்தையும் ஐந்து முறை ஆசிய ஆணழகர் பட்டத்தையும், எட்டு முறை உலக ஆணழகர் பட்ட்த்தையும், 12 முறை இந்திய ஆனழகர் பட்டத்தையும் வென்றார்.

ஆரம்ப வாழ்க்கை
--------------

1975 ஆம் ஆண்டு பிப்ரவரி முதல் நாளில் பாபி சிங் பிறந்தார். இந்தியாவின் வடகிழக்கிலுள்ள சிறிய மாநிலமான மணிப்பூரில் இவர் பிறந்தார். காலஞ்சென்ற ஆரம்பம் இபோம்சா மற்றும் ஆரம்பம் ஓங்பி தாசுமதி தேவி ஆகியோர் இவருடைய பெற்றோர்களாவர். பாபிக்கு இரண்டு வயதாக இருந்தபோது தன்னுடைய தந்தையை இழந்தார். குடும்ப சூழல் காரண\மாக இவரது கல்வி இடைநிலையோடு நின்று போனது. லாங்கோலில் இருந்த இந்திய விளையாட்டு ஆணையத்தில் 1989 ஆம் ஆண்டு உடற்பயிற்சியாளராகச் சேர்ந்தார். சாசசுத்ரா சீமா பால் என்ற நிறுவனத்தில் விளையாட்டு அறிமுக திட்டத்தில் 1993 ஆம் ஆண்டு ஒரு காவலராகப் பணியில் சேர்ந்தார். பின்னர் தன்னுடைய ஆர்வத்தை தடகளத்திற்கு மாற்றிக்கொண்டு 100மீ மற்றும் 200மீ ஓட்டப்பந்தய வீர்ராக மாறினார் .

உடல் கட்டுனர்
-------------

1995 ஆம் ஆண்டில் பாபி உடல் கட்டுனராக தன்னுடைய புதிய வாழ்க்கையைத் தொடங்கினார். 1996 இல் மணிப்பூர் ஆணழகராக ஒட்டுமொத்த இளையோர் மற்றும் மூத்தோர் பட்டங்களை வென்றார். இதே ஆண்டில் தில்லியில் நடைபெற்ற ஆசிய இளையோர் உடல் கட்டுனர் சாம்பியன் பட்டப் போட்டியில் இந்தியாவின் சார்பாக பங்கேற்றார். 1997 ஆம் ஆண்டில் இந்திய இரயில்வே துறையில் பணியில் சேர்ந்தார். 1998 ஆம் ஆண்டு இந்திய ஆணழகர் என்ற பட்டத்தையும், 2010 ஆண்டில் உலக ஆணழகர் பட்டத்தையும் வென்றார். .

மேற்கோள்கள்
-----------

1. ↑  musselsg (2013-03-17), *World 2012 - Arambam Boby Singh (India)*, 2017-10-27 அன்று பார்க்கப்பட்டது
2. ↑  "Arambam Boby clinches second gold for India at World Body-building Championship". 2015-12-01. .
3. ↑  "Profile of Arambam Boby Mr World 2011". *e-pao.net*.
4. ↑  "Manipur's physique Arambam Boby wins Mr. World 2015 - Sevendiary.com | Discover Northeast India - Culture, Lifestyle and Travel". *sevendiary.com* (ஆங்கிலம்). 2017-10-27 அன்று மூலம் பரணிடப்பட்டது. 2017-10-27 அன்று பார்க்கப்பட்டது.
5. ↑  "Arambam Boby Singh - India, 8th WBPF World Ch". *www.wbpf-tv.com* (ஆங்கிலம்). 2017-10-27 அன்று மூலம் பரணிடப்பட்டது. 2017-10-27 அன்று பார்க்கப்பட்டது.
6. ↑  "Arambam Boby Singh | ThaiBody". *www.thaibody.com* (ஆங்கிலம்). 2017-10-27 அன்று பார்க்கப்பட்டது.
7. ↑  "Arambam Boby And 12 Other Indian Bodybuilders You Need To Know About!" (in en). *indiatimes.com*. .
8. ↑  "Arambam Boby Wins His Fifth World Bodybuilding Title". 5 December 2016.
9. ↑  "Arambam Boby Wins His Fifth World Bodybuilding Title" (in en-US). *The Logical Indian*. 2016-12-05. .
10. ↑   *www.nfr.indianrailways.gov.in/uploads/files/1482907871555-A.Boby%20Singh.pdf*.
11. ↑  Jha, Rakesh. "Arambam Boby Singh: An extraordinary story of a world champion!". *www.indiansportsnews.com* (ஆங்கிலம்). 2017-10-27 அன்று பார்க்கப்பட்டது.
**முகமது சுல்தான்** (பி: 1941) மலேசியாவில் எழுத்தாளர்களுள் ஒருவராவராவார். மைதீ சுல்தான் எனும் புனைப் பெயரில் எழுதிவரும் இவர், மலேசிய வானொலியின் முன்னாள் கலைஞராவார். மேலும் இவர் ஒரு சிறந்த வானொலி அறிவிப்பாளரும், தயாரிப்பாளரும், விளையாட்டு வருணனைகளில் வல்லவரும், பட்டி மன்றப் பேச்சாளரும், தமிழ் இளைஞர் மணி மன்றத்தில் ஈடுபாடுள்ள செயலாளரும், மலேசியத் தமிழ் எழுத்தாளர் சங்கத்தின் பொறுப்பாளர்களுள் ஒருவராகவும் இருந்துள்ளார்.

எழுத்துத் துறை ஈடுபாடு
----------------------

1960 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், கவிதைகள் ஆகியவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.

நூல்கள்
-------

* "மைதீ சுல்தான் கவிதைகள்" (1989);
* "மைதீ சுல்தான் சிறுகதைகள்" (1989).

பரிசில்களும், விருதுகளும்
-------------------------

* சா. அன்பானந்தன் விருது - மலேசியத் தமிழ் எழுத்தாளர் சங்கம் (2000).

உசாத்துணை
---------

* மலேசியத் தமிழ் எழுத்துலகம் தளத்தில் முகமது சுல்தான் பக்கம் பரணிடப்பட்டது 2012-01-12 at the வந்தவழி இயந்திரம்
வண்டிச் சக்கரத்தின் ஆரைக்கால்
ஆரம் என்னும் ஆரை
வடிவவியலில், **ஆரம்** (About this soundஒலிப்பு (உதவி·தகவல்)) அல்லது **ஆரை** (*radius*) என்பது வட்டம் அல்லது கோளம் ஒன்றின் சுற்றளவில் உள்ள எந்த ஒரு புள்ளியிலிருந்தும் அதன் மையப் புள்ளிக்கு வரையப்படும் நேர்கோட்டுத் துண்டின் நீளத்தைக் குறிக்கும். ஒரு வட்டத்தில் எண்ணற்ற ஆரங்களை வரையறுக்க இயலும். அவை ஒத்த அளவுடையதாக இருக்கும்.

மாட்டு வண்டியில் இருக்கும் மரத்தால் செய்யப்பட்ட சக்கரத்தில் அதன் மையப்பகுதியாகிய குடத்திலிருந்து சக்கர விளிம்பிலுள்ள வட்டையை தாங்கி நிற்கும்படி நிறுத்தப்பட்டுள்ள கால்-மரத்தை ஆரை என்பர்.

ஆரை பொதுவாக **r** என்ற எழுத்தால் குறிக்கப்படும். இது விட்டத்தின் (**d**) அளவில் பாதியாக இருக்கும்.:

{\displaystyle d\doteq 2r\quad \Rightarrow \quad r={\frac {d}{2}}.}

சுற்றளவில் இருந்து ஆரை
----------------------

வட்டம் ஒன்றின் சுற்றளவு *C* எனின், அதன் ஆரை பின்வரும் சமன்பாட்டினால் தரப்படும்:

{\displaystyle r={\frac {C}{2\pi }}.}

பரப்பளவில் இருந்து ஆரை
----------------------

வட்டம் ஒன்றின் பரப்பளவு *A* எனின், அதன் ஆரை:

{\displaystyle r={\sqrt {\frac {A}{\pi }}}}.

மூன்று புள்ளிகளில் இருந்து ஆரை
------------------------------

*P*1, *P*2, *P*3 எனும் மூன்று புள்ளிகளூடாகச் செல்லும் வட்டம் ஒன்றின் ஆரை பின்வருமாறு தரப்படும்:

{\displaystyle r={\frac {|P\_{1}-P\_{3}|}{2\sin \theta }}}
இங்கு *θ* என்பது கோணம் {\displaystyle \angle P\_{1}P\_{2}P\_{3}.} ஆகும்.

இச்சமன்பாடு சைன் விதியைப் பயன்படுத்துகிறது. மூன்று புள்ளிகளும் {\displaystyle (x\_{1},y\_{1})},
{\displaystyle (x\_{2},y\_{2})}, {\displaystyle (x\_{3},y\_{3})} ஆகிய ஆள்கூறுகளால் தரப்படின், பின்வரும் சமன்பாட்டைப் பயன்படுத்தலாம்:

{\displaystyle r={\frac {\sqrt {\left(\left({\it {x\_{2}}}-{\it {x\_{1}}}\right)^{2}+\left({\it {y\_{2}}}-{\it {y\_{1}}}\right)^{2}\right)\left(\left({\it {x\_{2}}}-{\it {x\_{3}}}\right)^{2}+\left({\it {y\_{2}}}-{\it {y\_{3}}}\right)^{2}\right)\left(\left({\it {x\_{3}}}-{\it {x\_{1}}}\right)^{2}+\left({\it {y\_{3}}}-{\it {y\_{1}}}\right)^{2}\right)}}{2\left|{\it {x\_{1}}}\,{\it {y\_{2}}}+{\it {x\_{2}}}\,{\it {y\_{3}}}+{\it {x\_{3}}}\,{\it {y\_{1}}}-{\it {x\_{1}}}\,{\it {y\_{3}}}-{\it {x\_{2}}}\,{\it {y\_{1}}}-{\it {x\_{3}}}\,{\it {y\_{2}}}\right|}}}

சீரான பல்கோணங்களுக்கான சமன்பாடுகள்
----------------------------------

பின்வரும் சமன்பாடுகள் *n* பக்கங்களைக் கொண்ட சீரான பல்கோணங்களுக்கானது.

*s* பக்கத்தைக் கொண்ட பல்கோணம் ஒன்றின் ஆரை:

{\displaystyle r=R\_{n}\,s}    இங்கு   {\displaystyle R\_{n}={\frac {1}{2\sin {\frac {\pi }{n}}}}\quad \quad {\begin{array}{r|ccr|c}n&R\_{n}&&n&R\_{n}\\\hline 2&0.50000000&&10&1.6180340-\\3&0.5773503-&&11&1.7747328-\\4&0.7071068-&&12&1.9318517-\\5&0.8506508+&&13&2.0892907+\\6&1.00000000&&14&2.2469796+\\7&1.1523824+&&15&2.4048672-\\8&1.3065630-&&16&2.5629154+\\9&1.4619022+&&17&2.7210956-\end{array}}}

மேற்கோள்களும் குறிப்புகளும்
---------------------------

1. ↑  Definition of Radius at dictionary.reference.com. Accessed on 2009-08-08.
2. ↑  ஆரை வேய்ந்த அரைவாய் சகடம் (பெருமாணாற்றுப்படை 50), (அகநானூறு 301),
3. ↑  ஆரைச் சாகாட்டு ஆழ்ச்சி போக்கும்  
உரனுடை நோன் பகட்டு அன்ன எம் கோன் (புறநானூறு 60)
4. ↑  Definition of radius at mathwords.com. Accessed on 2009-08-08.
இரசாயனவியலில், **மோல் பின்னம்** என்பது கலவையொன்றில் உள்ள குறிப்பிட்ட கூறுக்கும் கலவையிலுள்ள எல்லாக் கூறுகளுக்கும் இடையிலான விகிதமாகும்.[1] {\displaystyle n\_{i}} என்பது குறிப்பிட்ட கூறின் அளவாகவும், {\displaystyle n\_{tot}} என்பது கலவையிலுள்ள எல்லாக் கூறுகளினதும் அளவாகவும் இருப்பின், மோல்பின்னம் {\displaystyle x\_{i}} ஆனது:

{\displaystyle x\_{i}={\frac {n\_{i}}{n\_{tot}}}}
ஒரு கலவையிலுள்ள எல்லாக் கூறுகளினதும் மோல்பின்னங்களின் கூட்டுத்தொகை 1க்குச் சமனாகும்:

{\displaystyle \sum \_{i=1}^{N}n\_{i}=n\_{tot};\;\sum \_{i=1}^{N}x\_{i}=1}
மோல்பின்னம், அளவுப் பின்னம் எனவும் அழைக்கப்படும்.[1] இது எண் பின்னத்துக்குச் சமனாகும். எண் பின்னம் எனப்படுவது, குறிப்பிட்ட கூறொன்றின் மூலக்கூறுகளின் எண்ணிக்கை {\displaystyle N\_{i}}க்கும், கலவையிலுள்ள எல்லா மூலக்கூறுகளின் எண்ணிக்கை {\displaystyle N\_{tot}}க்கும் இடையிலான விகிதமாகும். மோல் பின்னம் கிரேக்கச் சிற்றெழுத்தான *{\displaystyle \chi }* (சை)யினால் குறிக்கப்படும்.[2][3] வாயுக்கலவைகளுக்கு {\displaystyle y}யை IUPAC பரிந்துரைக்கிறது.[1]

இயல்புகள்
---------

அவத்தை வரைபடங்களின் உருவாக்கலில் மோல் பின்னம் பரந்தளவில் பயன்படுத்தப்படுகிறது. இது பல அனுகூலங்களைக் கொண்டுள்ளது. அவையாவன:

* இது வெப்பநிலையில் தங்கியிருப்பதில்லை (மூலர் செறிவைப்போல்). மேலும் குறிப்பிட்ட அவத்தைகளின் அடர்த்தி பற்றிய அறிவும் தேவைப்படாது.
* மோல் பின்னம் அறியப்பட்ட கலவையொன்று, கூறுகளின் உருய திணிவுகளை நிறுப்பதன் மூலம் தயாரிக்கப்படலாம்.
* இலட்சிய வாயுக்களின் கலவையொன்றில், மோல் பின்னத்தை அக்கூறின் பகுதியமுக்கத்துக்கும் கலவையின் மொத்த அமுக்கத்துக்கும் இடையிலான விகிதமாக குறிப்பிடலாம்.

மேற்கோள்கள்
-----------

1. 1 2 3  தனி மற்றும் பயன்பாட்டு வேதியியல் அனைத்துலக ஒன்றியம். "amount fraction". *Compendium of Chemical Terminology* Internet edition.
2. ↑  Zumdahl, Steven S. (2008). *Chemistry* (8th ed. ). Cengage Learning. பக். 201. பன்னாட்டுத் தரப்புத்தக எண்:0-547-12532-1.
3. ↑  Rickard, James N. Spencer, George M. Bodner, Lyman H. (2010). *Chemistry : structure and dynamics.* (5th ed. ). Hoboken, N.J.: Wiley. பக். 357. பன்னாட்டுத் தரப்புத்தக எண்:978-0-470-58711-9.
**வடக்கு செங்கேளையாடு** (*Northern red muntjac*) என்பது கேளையாடு சிற்றினமாகும். இது தென்-மத்திய மற்றும் தென்கிழக்கு ஆசியாவின் பல நாடுகளில் காணப்படுகிறது.

வகைப்பாட்டியல்
--------------

வடக்கு செங்கேளையாடு சமீபத்தில் தெற்கு செங்கேளையாட்டிலிருந்து (முன்னர் பொதுவாக இந்தியக் கேளையாடு என்று அறியப்பட்டது) வேறுபட்டதாகக் கண்டறியப்பட்டது. சுந்தாவிற்கு வெளியையும் மலேசியாவிற்கும் வெளியில் இருக்கும் *மு. முண்ட்ஜாக்*கிற்கு முன்னர் கூறப்பட்ட அனைத்து இனங்களையும் உள்ளடக்கியது.

*பேன்கானசு, மோண்டனசு, முண்ட்ஜாக், நைங்கோலனி, ரூபிதசு* ஆகிய துணையினங்கள் தெற்கு செங்கேளையாட்டு சிற்றினத்திலும், *அனாமென்சிசு*, *ஆரியசு, கர்வோஇசுடைலசு, கிராண்டிகோர்னிசு* வடக்கு செங்கேளையாட்டு சிற்றினத்தின் கீழும் வகைப்படுத்தப்பட்டன.

பரவல்
-----

வடக்கு செங்கேளையாடு தென்-மத்திய மற்றும் தென்கிழக்கு ஆசியாவின் பன்னிரண்டு நாடுகளில் பாக்கித்தான், பூட்டான், மியான்மர், நேபாளம், இந்தியா, இலங்கை, வங்கதேசம், சீனா, கம்போடியா, லாவோஸ், தாய்லாந்து மற்றும் வியட்நாம் ஆகிய நாடுகளில் காணப்படுகிறது.

இது ஆங்காங்கிலும் உள்ளது. மலேசியாவில் இதன் இருப்பு நிச்சயமற்றது.

பாதுகாப்பு
----------

வடக்கு செங்கேளையாடு பாதுகாக்கப்பட்ட பெரும் பகுதிகளில் காணப்படுதல் மற்றும் வேட்டையாடுதல் மற்றும் வாழ்விட மாற்றத்தை எதிர்க்கும் தன்மை ஆகியவற்றின் காரணமாகப் பன்னாட்டு இயற்கைப் பாதுகாப்புச் சங்கம் "தீவாய்ப்புக் கவலை குறைந்த இனமாக" எனப் பட்டியலிடப்பட்டுள்ளது.

மேற்கோள்கள்
-----------

1. 1 2 3 4 5 6 7  Timmins, R.J.; Steinmetz, R.; Samba Kumar, N.; Anwarul Islam, Md.; Sagar Baral, H. (2016). "*Muntiacus vaginalis*". *IUCN Red List of Threatened Species* **2016**: e.T136551A22165292. doi:10.2305/IUCN.UK.2016-1.RLTS.T136551A22165292.en. .
2. ↑
3. ↑  Groves, C. (2003). "Taxonomy of ungulates of the Indian subcontinent". *Journal of the Bombay Natural History Society* **100** (2–3): 341–362.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q3867231
* GBIF: 5787082
* iNaturalist: 74659
* IUCN: 136551
* என்.சி.பி.ஐ: 9887

 |
**அதியமான் கோட்டை காலபைரவர் கோயில்** என்பது தர்மபுரி மாவட்டம், தர்மபுரியில் இருந்து ஏழு கிலோமீட்டர் தொலைவில் உள்ள அதியமான் கோட்டையில் உள்ள ஒரு காலபைரவர் கோயிலாகும்.

கோயிலின் வரலாறு
---------------

இக்கோயிலை கட்டியது அதியமான் என கூறப்படுகிறது ஆனால் இதற்கு ஆதாரமில்லை. உண்மையில் இக்கோயிலைக் கட்டியது யார் என கல்வெட்டுகளில் தெளிவாகக் குறிப்பிடப்பட்டுள்ளது. போசள மன்னனான வீர நரசிம்மனின் தானைத்தலைவனான *மாதவ தண்ட நாயக்கனின்* அமைச்சனான *பரமெய் சகானி* என்பவராலேயே இக்கோயில் கட்டப்பட்டது என கி.பி 1235 ஆம் ஆண்டு கல்வெட்டு குறிக்கிறது. அக்காலத்தில் இக்கோயில் *பரமேசுவரமுடையார் கோயில்* என அழைக்கப்பட்டுவந்ததைக் கல்வெட்டுகள் தெரிவிக்கின்றன.

கோயிலமைப்பு
-----------

இக்கோயில் திருவுண்ணாழி, இடைநாழி, மகாமண்டபம், முன்மண்டபம் ஆகியவற்றைக் கொண்ட தெற்கு நோக்கிய கோயிலாகும். திருவுண்ணாழியில் காலபைரவர் நான்கு கரங்களுடன் முன்னிரு கைகளில் ஒரு கையில் சூலம் ஏந்தியும் மறுகையில் சின் முத்திரையோடும் பின்னிரு கைகளில் அங்குசத்தையும் டமாரத்தையும் ஏந்தி நின்ற கோலத்தில் தன் ஊர்தியான நாயுடன் உள்ளார்.

இதையும் காண்க
-------------

* அதியமான் கோட்டை சோமேசுவரர் கோயில்
* அதியமான் கோட்டை சென்னராயப் பெருமாள் கோயில்

மேற்கோள்கள்
-----------

1. ↑  "கால பைரவர் கோவில்". *கட்டுரை*. Thandora. 20 சூன் 2016. 2017-03-20 அன்று மூலம் பரணிடப்பட்டது. 24 அக்டோபர் 2016 அன்று பார்க்கப்பட்டது.
2. ↑  இரா. இராமகிருட்டிணன் (2016). *தகடூர் நாட்டுத் திருக்கோயில்கள்*. சென்னை: நாம் தமிழர் பதிப்பகம். பக். 111.
**வடக்கு தெற்கு சிறப்பு சரக்கு பாதை யானது** டெல்லி மற்றும் சென்னையை இணைக்கும் வகையில் முன்மொழியப்பட்டது. இது தோராயமான நீளமாக  2343 கிலோமீட்டர் மற்றும் 43 நிலையங்களுடன் முன்மொழியப்பட்டது.  ரயில்வே அமைச்சகமானது நான்கு சிறப்பு சரக்கு பாதைகளிலும்  பூர்வாங்க பொறியியல் மற்றும் போக்குவரத்து ஆய்வினை மேற்கொள்ள DFCCIL-யை நியமித்துள்ளது:

* கிழக்கு-மேற்கு சரக்கு பாதை(கொல்கத்தா-மும்பை) சுமார். 2,330 கி. மீ.
* வடக்கு-தெற்கு சரக்குபாதை(தில்லி-சென்னை) சுமார். 2,343 கி. மீ.
* கிழக்கு கடற்கரை சரக்குபாதையில் (கரக்குபூர்-விஜயவாடா) சுமார். 1100 கி. மீ.
* தெற்கு சரக்கு பாதை (சென்னை-கோவா) சுமார். 899 கி.மீ.

இது 2016-17 இரயில்வே நிதிஅறிக்கை சமர்பிக்கப்படும்பொழுது இரயில்வே நிதி அமைச்சர் திரு.சுரேசுபிரபுவினால் அறிவிக்கப்பட்டது. இந்த திட்டத்திற்காக எதிர்பார்க்கப்படும் தோராயமான தொகை 13பில்லியன் அமெரிக்க டாலர் ஆகும். இந்த திட்டம் அன்னிய நேரடி முதலீட்டு திட்டத்தின் கீழ் செயற்படுத்தப்படும் என்று இந்திய அரசு அறிவித்துள்ளது. இந்த திட்டம் PPP (Public Private Partnerships) அடிப்படையில் செயற்படுத்தப்படும். .

சான்றுகள்
---------

1. ↑  "Progress in Dedicated Freight Corridor". 2016-04-18 அன்று பார்க்கப்பட்டது.
2. ↑  "Rail Budget 2016: Railways to develop three dedicated freight corridors". *www.businesstoday.in*. 2016-04-18 அன்று பார்க்கப்பட்டது.
3. ↑  "Rail Budget 2016: Govt plans 3 more freight corridors through PPP". *The Financial Express* (ஆங்கிலம்). 2016-04-18 அன்று பார்க்கப்பட்டது.
**ஐசக் சிஷி சூ** ( **Isak Chishi Swu** 11 செப்டம்பர் 1929 - 2016 சூன் 28 ) என்பவர் இந்திய ஆட்சிப்பகுதியில் உள்ள நாகர்கள் வாழுமிடங்களையும் அடுத்துள்ள மியான்மரில் உள்ள நாகர்கள் வாழுமிடங்களையும் உள்ளடக்கிய "பெரும் நாகாலாந்து" அமைக்கும் நோக்கத்துடன் மா சே துங் கோட்பாடுகளைப் பின்பற்றி துவக்கப்பட்ட, *நாகாலாந்து தேசிய சோஷலிச கவுன்சில்* - ஐசக் முய்வா’ (என்.எஸ்.சி.என். - ஐ.எம்.) அமைப்பு மற்றும் அந்த அமைப்பு நடத்தும் போட்டி அரசாங்கமான ஜி.பி.ஆர்.என். ஆகியவற்றின் தலைவராக இருந்தவர். இவர் சுமி நாகா இனத்தைச் சேர்ந்தவர்.

ஐசக் சிஷி சூ 1950 களில் நாகா தேசிய கவுன்சில் (எம்.என்.சி.) நடத்திய நாகா போராட்டங்களில் பங்கேற்ற தலைமுறையைச் சேர்ந்தவர்களில் ஒருவர் அந்த அமைப்பின் வெளியுறவுச் செயலாளர் உட்பட பல்வேறு பொறுப்புகளை வகித்தவர். துய்ங்கலேங் முய்வா, எஸ்.எஸ்.கப்லாங்குடன் இணைந்து என்.எஸ்.சி.என். அமைப்பை 1980-ல் உருவாக்கினார். 1975-ல் ‘ஷில்லாங் ஒப்பந்த’த்தின்படி ஆயுதங்களைக் கைவிட்டு அமைதிப் பேச்சுவார்த்தையில் ஈடுபட என்.என்.சி. ஒப்புக்கொண்ட நிலையில், அந்த ஒப்பந்தத்தை எதிர்த்து என்.எஸ்.சி.என். அமைப்பு தொடங்கப்பட்டது. 1988-ல் அந்த அமைப்பு இரண்டாக உடைந்தபோது என்.எஸ்.சி.என்.(ஐ.எம்.) அமைப்பை முய்வாவுடன் இணைந்து ஐசக் சிஷி சூ தொடங்கினார். கப்லாங் தலைமையில் என்.எஸ்.சி.என்.(கே) உருவாக்கப்பட்டது.

ஓராண்டுக்கும் மேலாக உடல்நிலை சரியில்லாமல் படுத்தபடுக்கையாக இருந்த ஐசக் சிஷி சூ இறப்பதற்கு முன்பாக, 2015 ஆகத்து 3-ல், தில்லியில் பிரதமரின் இல்லத்தில், பிரதமர் மற்றும் உள்துறை அமைச்சரின் முன்னிலையில், என்.எஸ்.சி.என்.(ஐ.எம்.) அமைப்பின் பொதுச் செயலாளர் துய்ங்கலேங் முய்வாவுக்கும் மத்திய அரசின் பிரதிநிதிகளுக்கும் இடையே ‘அமைதி ஒப்பந்தம்’ கையெழுத்தானது. நாகா மக்களின் போராட்டத்தின் பலனை தன் மரணத்துக்கும முன்னர் அவர் பார்க்க விரும்பினார். அவசர அவசரமாகக் கையெழுத்தான அந்த ஒப்பந்தம், ஒப்பந்தத்துக்கான அடிப்படைக் கட்டமைப்புதான் என்று பின்னாளில் விளக்கமளிக்கப்பட்டது. ஆனால் இந்த ஒப்பந்தத்துக்கான அடிப்படைக் கட்டமைப்பு மூலம் உறுதியான எந்த நடவடிக்கையும் இதுவரை இந்திய அரசால் எடுக்கப்படவில்லை.

மேற்கோள்கள்
-----------

1. ↑  "What Isak Chisi Swu's death means: 'I' of NSCN who trekked to meet Chou; man who saw past, future". தி இந்தியன் எக்பிரஸ். 15 சூலை 2016 அன்று பார்க்கப்பட்டது.
2. ↑  28 சூன் 2018. "நாகாலாந்து தனிநாடு கோரும் விடுதலை இயக்கத் தலைவர் ஐசக் காலமானார்". ஒன் இந்தியா. 14 சூலை 2016 அன்று பார்க்கப்பட்டது.
3. ↑  பிரதீப் ஃபான்ஜவுபம் (6 சூலை 2016). "மறைவு தரும் நிச்சயமின்மை". தி இந்து தமிழ். 14 சூலை 2016 அன்று பார்க்கப்பட்டது.
நிரம்பும் தருவாயில் வடக்கு பச்சையாறு
பச்சையாறு அணை திருநெல்வேலி மாவட்டம் களக்காடு அருகே மேற்கு தொடர்ச்சி மலையின் அடிவாரத்தில் பச்சையாற்றின் குறுக்கே கட்டப்பட்டு 2004ஆம் ஆண்டு முதல் பயன்பாட்டுக்கு வந்தது. இதன் முழு கொள்ளளவு 50 அடியாகும்.வடகிழக்கு பருவமழையின் போது அதிகப்படியான நீரானது கிடைக்கிறது. இந்த அணைக்கு மேல வடகரை மற்றும் மஞ்சுவிளை வழியாக செல்லலாம். அல்லது அம்பேத்கர் நகர் வழியாயும் செல்லலாம்.

### அமைப்பு மற்றும் கொள்ளளவு

இந்த அணையானது 3110மீ நீளம் மண் அணை மற்றும் கல்லணையுடன் கூடிய நீா்தேக்கம் 20.20 மீட்டா் உயரத்தில் 442 மில்லியன் கனஅடி கொள்ளளவில் கட்டப்பட்டது.இதுவரை 2009,2014,2015,2019 மற்றும் 2020 ஆகிய ஆண்டுகளில் அணை அதன் கொள்ளளவான 50 அடியை எட்டியது.

### நீரியல் விவரங்கள்

* அட்சரேகை – 08°32'51.3"வ
* தீா்க்கரேகை – 77°31'09.5"கி
* நீா்வடியும் பரப்பு – 35.09 ச.கி.மீ
* நீா்பிடிப்பு பரப்பு – 184.52 ஹெக்டோ் .
* கொள்ளளவு – 12.506 மி.கனமீட்டா் / 422 kp.f.mb
* 
* மதகு எண்ணிக்கை / திறப்பின் அளவு – 2 எண்ணம் 1.20 kP x 1.80 kP
* வழிந்தோடியின் வகை / நீளம் – கட்டுபாடற்றது / 122.000 மீ
* வழிந்தோடியின் வெளியேற்றும் திறன் – 17066கனஅடி / வினாடிக்கு

### பாசனவசதி பெறும் இடங்கள்

இந்த அணையின் மூலம் களக்காடு முதல் நாங்குநேரி வரையிலான 100 க்கு மேற்பட்ட குளங்களும் சுமார் 10 ஆயிரம் ஏக்கர் விவசாய நிலங்களும் பயன் பெறுகின்றன.

### நீர்வரத்து

இந்த அணைக்கு தண்ணீரானது தலையணை தேங்காய் உருளி ஊட்டுக்கால்வாய் மூலமாகவும் நீர்பிடிப்பு பகுதிக்கு கீரைக்காரன் கால்வாய் மூலமாக நேரடியாகவும் வருகிறது.

### அருகிலுள்ள கிராமங்கள்

* மஞ்சுவிளை
* பத்தை
* மேல வடகரை
**வடக்கு பட்டன் தீவு தேசிய பூங்கா** (*North Button Island National Park*) என்பது இந்தியாவின் கடற்கரையில் அந்தமான் நிக்கோபார் தீவுகளில் உள்ள தேசிய பூங்காவாகும். இந்த பூங்கா சுமார் 44 சதுர மைல்கள் (114 km2) பரப்பளவில் கடல்பசு, ஒங்கில்களின் உறைவிடமாக உள்ளது.

வடக்கு பட்டன் தீவு தேசிய பூங்கா 1979ஆம் ஆண்டு அந்தமான் மாவட்டத்தில் அமைக்கப்பட்டது. இது அருகிலுள்ள நகரமான லாங் தீவிலிருந்து 16 கிலோ மீட்டர் தொலைவில் உள்ளது. அருகிலுள்ள விமான நிலையம் போர்ட் பிளேர் ஆகும், இது 90 km (56 mi) தொலைவில் அமைந்துள்ளது. பூங்காவினைப் பார்வையிடச் சிறந்த மாதங்கள் டிசம்பர் முதல் மார்ச் வரை ஆகும். பட்டன் தீவுகளுக்குச் சொந்தமான வடக்கு பட்டன் தீவின் பரப்பளவு 19.5 ha (48 ஏக்கர்கள்) ஆகும்.

தாவரங்களும் விலங்கினங்களும்
---------------------------

இங்கு காணப்படும் விலங்கினங்கள் கடல்பசு, ஓங்கில், நீர் உடும்பு, பல்லி போன்றவையாகும்.

மேற்கோள்கள்
-----------

1. ↑  "North Button Island National Park complete detail – updated". *NatureConservation.in* (ஆங்கிலம்). 2020-03-10. 2022-09-26 அன்று மூலம் பரணிடப்பட்டது. 2022-09-26 அன்று பார்க்கப்பட்டது.
**ஊடல்காரகுப்பம் சென்பகேஸ்வரர் கோயில்** தமிழ்நாட்டில் காஞ்சிபுரம் மாவட்டம், ஊடல்காரகுப்பம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சென்பகேஸ்வரர் சன்னதியும், விநாயகர், முருகர், லட்சுமணன், பைரவரர் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி ஒருகாலப் பூசை நடக்கின்றது. சித்திரை மாதம் சித்ரா பௌர்ணமி முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
திருப்புலிவனநாதர் கோயில் அல்லது **திருப்புலிவனம் வியாக்ரபுரீசுவரர் கோயில்** தமிழ்நாட்டில் காஞ்சீபுரம் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் காஞ்சீபுரம் மாவட்டத்தில் உத்திரமேரூரில் இருந்து காஞ்சிபுரம் சாலையில் ஐந்து கிலோமீட்டர் தொலைவில் திருப்புலிவனம் என்னுமிடத்தில் அமைந்துள்ளது.

இறைவன், இறைவி
-------------

இக்கோயிலின் மூலவராக திருப்புலிவனநாதர் உள்ளார். மூலவர் சுயம்பு ஆக உள்ளார். ஆவுடையார் சதுர வடிவில் தாமரை மீது காணப்படுகிறது. லிங்கத்தின் மீது புலியின் பாதங்கள் காணப்படுகின்றன. லிங்கத்தின் மேல் பாகத்தில் ஜடாமுடி காணப்படுகிறது. தஞ்சாவூர் மாவட்டம் திருவையாற்றிலும், திருநெல்வேலி மாவட்டம் சிவசைலத்திலும் இவ்வாறாக ஜடாமுடியுடன் கூடிய லிங்கத்தைக் காணலாம். இங்குள்ள இறைவி அமிர்தகுஜலாம்பாள் ஆவார். மகாசிவராத்திரி, மார்கழி, திருவாதிரை உள்ளிட்ட விழாக்கள் இங்கு நடைபெறுகின்றன.

அமைப்பு
-------

கோயிலின் முகப்பில் விநாயகர், முருகன் சிலைகள் உள்ளன. கருவறை தரைத்தளத்திலிருந்து 15 அடி உயரத்தில் காணப்படுகிறது. மூலவர் சன்னதிக்குப் பின் திருமால் நின்ற கோலத்தில் உள்ளார். அருகில் ஒரு தூணில் அருகே நரசிம்மர் நின்ற நிலையில் உள்ளார். கோயிலில் விஷ்ணு துர்க்கை, துர்க்கை, பைரவர், சண்டீசுவரர், நவக்கிரகங்கள் ஆகியோரின் சன்னதிகள் உள்ளன. பதஞ்சலி, வியாக்கிர பாதர், சனகாதி முனிவர்கள் ஆகியோர் தட்சிணாமூர்த்தி அருகில் உள்ளனர். பல்லவர் காலப்பணியாக கோயில் உள்ளது. உத்திராயணம், தட்சிணாயணம் ஆகிய இரு காலங்களிலும் சூரிய நிழல் லிங்கத்தின்மீது விழுவதைக் காணலாம்.

மேற்கோள்கள்
-----------

1. ↑  "புலிக்கால் முனிவர் வணங்கிய திருப்புலிவனநாதர்!". *இந்து தமிழ் திசை*. 2023-07-06. 2023-07-08 அன்று பார்க்கப்பட்டது.
2. 1 2 3  அருள்மிகு வியாக்ரபுரீஸ்வரர் திருக்கோயில், தினமலர் கோயில்கள்
**ஐசாக் மார்க்கோவிச் கலாத்னிகோவ்** (*Isaak Markovich Khalatnikov*, உருசியம்: Исаак Маркович Халатников; பிறப்பு: 17 அக்தோபர் 1919) ஒரு சோவியத் இயற்பியலாளர் ஆவார். இவர் பொது சார்பியல் கோட்பாட்டில் BKL கருதுகோள் உருவாக்கியதற்காகப் பெயர் பெற்றார்.

வாழ்வும் பணியும்
----------------

இவர் யூதக் குடும்பத்தில் தினிப்ரோபெத்ரோவ்சுக் எனுமிடத்தில் பிறந்தார். இவர் தினிப்ரோபெத்ரோவ்சுக் அரசு பல்கலைக்கழகத்தில் கல்விபயின்று 1941 இல் இயற்பியலில் பட்டம் பெற்றார். இவர் 1944 இல் இருந்து சோவியத் பொதுவுடைமைக் கட்சியின் உறுப்பினராக்கைருந்துள்ளார். இவர் 1952 இல் தன் முனைவர் பட்டத்தைப் பெற்றார். இவரது மனைவியான வாலன்டினா புரட்சியாளர்நிகோலாய் சுக்கோர்சுவின் மகளாவார். மீப்பாய்மைக்கான இலாந்தவு-கலாத்னிகோவ் கோட்பாடு உட்பட, இவரது பெரும்பாலான ஆய்வுப்பணிகள் இலாந்தவோடு இணைந்தோ அல்லது பின்னவரின் ஆர்வம் தூண்டிய ஊக்கத்தோடோயே மேற்கொள்ளப்பட்டன.

இவர் 1970 இல் பிரின்சுடன் பல்கலைக்கழக சார்லசு மைசுனர் அறிமுகப்படுத்திய மிக்சுமாசுட்டர் அண்டப்படிமத்தால் ஈர்க்கப்பட்டு, விளாதிமிர் ஏ. பெலின்சுகி அவர்களுடனும் எவ்கேனி மீகயீலொவிச் இலிப்சிட்சுடனும் இணைந்து BKL கருதுகோள் எனும் கருத்துப்படிமத்தை அறிமுகப்படுத்தினார். இது செவ்வியல் ஈர்ப்புக் கோட்பாட்டில் உள்ள மிக உயர்ந்த திறந்தநிலைச் சிக்கல்களில் ஒன்றாக பரவலாக்க் கருதப்படுகிறது. இதில் B என்பது பெலின்சுகியையும் K என்பது கலாத்னிகோவையும் L என்பது இலிப்சிட்சையும் குறிக்கும்.

இவர் 1965 முதல் 1992 வரை மாஸ்கோவில் உள்ள இலாந்தவு கோட்பாட்டு இயற்பியல் நிறுவனத்தை நெறிபடுத்தினார். இவர் 1984 இல் சோவியத் அறிவியல் கல்விக்கழகத்துக்குத் தேர்வு செய்யப்பட்டார்.இவர் இலாந்தவு பருசும் அலெக்சாந்தர் வான் அம்போல்ட் விருதும் பெற்றார். இலண்டன் அரசு கழக அயல்நாட்டு உறுப்பினராக உள்ளார்.

இவர் நிகோலொவால் அவர் பிடித்த *அனைத்துக்குமான கோட்பாடு* எனும் 2014 ஆம் ஆண்டுத் திரைப்படத்தில் படம்பிடிக்கப்பட்டுள்ளார்.

தகைமைகளும் விருதுகளும்
----------------------

* தந்தையர்நாட்டுத் தகைமை ஆணை, 3 ஆம் வகுப்பு
* அக்தோபர் புரட்சி ஆணை
* தேசப்பற்றுப் போர் ஆணை, 2 ஆம் வகுப்பு
* உழைப்புச் செம்பதாகை ஆணை, மும்முறை
* சுடாலின் பரிசு (1953)
* மார்சல் கிராசுமன் விருது (2012) "BKL வழுப்புள்ளி அல்லது தனிவழுப்புள்ளி எனப்படும் அண்டவியல் குழப்ப அலைதகவுப் பான்மை தனிமைப்புள்ளியுடன் அய்ன்சுட்டீன் சார்பியல் சமன்பாடுகளுக்கான பொதுத் தீர்வைக் கண்டுபிடித்ததற்காக"

மேற்கோள்கள்
-----------

* "Khalatnikov's C.V." August 11, 2005 அன்று பார்க்கப்பட்டது.
* Belinskii, V.; Khalatnikov, I.; Lifschitz, E. (1970). "Oscillatory approach to a singular point in the relativistic cosmology". *Adv. Phys.* **19** (80): 525–573. doi:10.1080/00018737000101171. Bibcode: 1970AdPhy..19..525B.
**காது அசைத்தல்** *(Ear wiggling)* என்பது காதுகளை முன்னோக்கி, மேலே மற்றும் பின்னோக்கி அசைக்கும் ஓர் செயலைக் குறிக்கிறது. காதுகளுடன் இணைக்கப்பட்டுள்ள மூன்று தசைகளைப் பயன்படுத்தி இந்த இயக்கம் நிகழ்கிறது. 
பசுக்கள் போன்ற சில பாலூட்டிகள் இந்த தசைகளை நன்கு கட்டுப்படுத்துகின்றன. காதுகளை இழுக்கவும் திசைதிருப்பவும் அவை இவ்வியக்கத்தைப் பயன்படுத்துகின்றன. ஆனால் மனிதர்களில் பொதுவாக இதை காண்பது கடினமாகும். 

யோசப் எர்சே பேயர் மனிதர்கள் மீது இந்த அசைவு தொடர்பான சோதனைகளை மேற்கொண்டார். ஓர் அலைவரைவியைப் பயன்படுத்தி மனிதர்களின் காது அசைவுகளை அளவிட்டார். ஆரம்பத்தில் மேற்கொள்ளப்பட்ட பன்னிரண்டு சோதனைகளில் இரண்டு மட்டுமே தன்னார்வக் கட்டுப்பாட்டைக் கொண்டிருப்பதை இவர் கண்டறிந்தார். மின்னணு அல்லது பிற கருவிகளைப் பயன்படுத்தி அதிக பயிற்சிகள் அளிப்பதன் மூலமாக மனிதர்களும் காதுகளை விருப்பப்படி அசைக்கமுடியும் என்று இவர் இச்சோதனையின் முடிவாக கூறியுள்ளார்.  
பெண் எலிகள் காதுகளை அசைத்து, ஆண் எலிகளை கலவிக்கு அழைக்கின்றன.

மேற்கோள்கள்
-----------

1. ↑  Bair, J. H. (1901), "Development of voluntary control" (PDF), *Psychological Review*, **8** (5): 474–510, doi:10.1037/h0074157
2. ↑  Wegner, Daniel M. (2017), *The Illusion of Conscious Will*, MIT Press, pp. 29–31, ISBN 9780262534925
3. ↑  Yates, Aubrey J. (2012), *Biofeedback and the Modification of Behavior*, Springer Science & Business Media, pp. 6–8, ISBN 9781468435542
4. ↑  McIntosh; Barfield; Geyer (1978), "Ultrasonic vocalisations facilitate sexual behaviour of female rats", *Nature*, **272**: 163–164, doi:10.1038/272163a0
**நிபேதிதா சென்** (Nibedita Sen) வங்காள புதின எழுத்தாளர் ஆவார்.  இவர் ஆஸ்டவுண்டிங், நெபுலா மற்றும் ஹ்யூகோ விருதுகளுக்கான இறுதிப் போட்டியாளராக இருந்துள்ளார்.

வாழ்க்கை
--------

சென் கல்கத்தாவில் பிறந்தார்.  அமெரிக்காவுக்குச் செல்வதற்கு முன்பாக இவர் "இந்தியாவில் பல ஆங்கில பட்டங்களைப் பெற்றுள்ளார்". இவர் தற்போது நியூயார்க் நகரில் ஆசிரியராக பணிபுரிகிறார். இவர் ஒரு விளையாட்டாளர் மற்றும் கலைஞர் ஆவார்.

தொழில் வாழ்க்கை
---------------

சென் *கிளாரியன் வெஸ்ட்டில்* 2015 ஆம் ஆண்டில்  பட்டம் பெற்றார். மேலும் ,2017 முதல் ஊக புனைகதைத் துறையில் தீவிரமாக செயல்பட்டு வருகிறார்.

நூலியல்
-------

### குறுகிய புனைகதை

* "*நெவர் யான் அன் எ பன்யன் ட்ரீ" ( அனதேமா, ஆகஸ்ட் 2017)*
* *"லெவியதன் எசிங்ஸ் டூ மீ பியூடிஃபுல்லி "( நைட்மேர் இதழ், ஜூன். 2018)*
* *"பீஜியன்ஸ்" ( ஃபயர்சைட் காலாண்டு, ஜூலை. 2018)*
* *"ஸ்பெக்சா, ஸ்டார்ட் டைனோசர்" ( ராபர்ட் டைனோசர் புனைகதை!, ஆகஸ்ட் 3, 2018)*
* *"வீ சேங் யூ அஸ் இவர்ஸ்" ( தி டார்க் # 49, ஜூன். 2019)*
* *"அட்வைஸ் ஃபார் யுவர் ஃபர்ஸ்ட் டைம் அட் தெ ஃபேரி மார்க்கெட்" ( ஃபயர்சைட் இதழ், ஜூலை 2019)*

### ஆந்தாலஜீஸ்

* *நெபுலா இவார்ட்ஸ் ஷோகேஸ் 54* (2020)

விருதுகள்
---------

சிறந்த புதிய எழுத்தாளருக்கான 2020 *ஆஸ்டவுண்டிங்* விருதுக்கான இறுதிப் போட்டியாளராக சென் இருந்தார். "*தெ எக்செர்ப்ட்ஸ் ஃபிரம் அன் அன்னோடட் பிப்லியோகிராபி ஆன் தெ விமன் ஆஃப் ரட்னபார் ஐலேண்ட்*" நூலிற்காக 2020 சிறந்த சிறுகதைக்கான நெபுலா விருது மற்றும் சிறந்த சிறுகதைக்கான 2020 ஹ்யூகோ விருது ஆகிய இரண்டிற்கும் இறுதிப் போட்டியாளருக்கான பிரிவில் இடம்பெற்றார்.

சான்றுகள்
---------

1. 1 2 3  Sen, Nibedita. Website biography.
2. ↑  Nibedita Sen at the Internet Speculative Fiction Database
3. ↑  Nibedita Sen at the Internet Speculative Fiction Database
4. ↑  Nibedita Sen at the Internet Speculative Fiction Database
**எண்புளோரைடு** (*Octafluoride*) RnMxF8y− அல்லது RnMxF8y+ என்ற பொது மூலக்கூற்று வாய்பாட்டால் விவரிக்கப்படும் ஒரு சேர்மம் அல்லது அயனியாகும். இவ்வாய்ப்பாட்டில் உள்ள n, x, மற்றும் y என்பவை தனி மாறிலிகளாகும். R என்பது ஒரு பதிலீடு M என்பது பெரும்பாலும் உலோகமாக இருக்கும் மைய உலோகம் ஆகியவற்றைக் குறிக்கும். கீழே கொடுக்கப்பட்டுள்ள எடுத்துக்காட்டுகள் அனைத்தும் MxF8y− என்ற வாய்ப்பாட்டில் அடங்கும். இங்கு x=1 மற்றும் y = 1 மற்றும் 4 உள்ளடக்கியது.

நடுநிலை எண்புளோரைடுகள்
----------------------

ஒசுமியம் எண்புளோரைடு (OsF8) கோட்பாட்டளவில் சாத்தியம் என்றாலும், நடுநிலை எண்புளோரைடுகள் எதுவும் தற்போது இருப்பதாக அறியப்படவில்லை. OsF8 சேர்மத்தின் தொகுப்பு பற்றிய ஆரம்ப அறிக்கையானது, OsF6 சேர்மத்தை தவறாக அடையாளம் காட்டப்பட்டது.

எண்புளோரைடு எதிர்மின் அயனிகள்
-----------------------------

இதற்கு நேர்மாறாக, எண்புளோரோசிர்கோனேட்டு (ZrF84−), எண்புளோரோடாண்டலேட்டு (TaF83−), எண்புளோரோ நையோபேட்டு (NbF83−), எண்புளோரோமாலிப்டேட்டு (MoF82−) எண்புளோரோடங்சுடேட்டு (WF82−), எண்புளோரோ இரேணியேட்டு (ReF8−), எண்புளோரோ அயோடேட்டு (IF8−), இரிடியம் எண்புளோரைடு (IrF8−), மற்றும் எண்புளோரோசெனேட்டு (XeF82−) எதிர்மின் அயனிகள் போன்ற பல எதிர்மின் எண்புளோரைடு அயனிகள் அறியப்படுகின்றன.

மேற்கோள்கள்
-----------

1. 1 2  Riedel, S.; Kaupp, M. (30 Jul 2009). "The highest oxidation states of the transition metal elements". *Coordination Chemistry Reviews* **253** (5–6): 606–624. doi:10.1016/j.ccr.2008.07.014. .
2. ↑  Jianyan Lin, Ziyuan Zhao, Chunyu Liu, Jing Zhang, Xin Du, Guochun Yang, and Yanming Ma (March 13, 2019). "IrF8 Molecular Crystal under High Pressure". *J. Am. Chem. Soc.* **141** (13): 5409–5414.